《晚宿岳庙官舍同周生乘月坐松阴下》
明代·胡直

挈朋晚憩青霞馆，蹑屩先登赤帝祠。宿雾濛濛常作雨，清泉袅袅自成池。

林间月霁移松影，岩畔春深长桂枝。自幸向平婚嫁早，与君唯有白云期。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。